Meclîsê Cinîyan ê PYDyî vera cînayetanê serê cinîyan komxebatêke kerde. Babeta yewîne ra dima avûkate Atîya Yûsif û Luqman Îbrahîm semînerê bi nameyê 'Vera sûcanê serê cinîyan çareserîya qanûnî' da.
Komxebate Qamişlı de ameye kerdene û xeylêk temsîlkarê dezgehan û rêxistinan, aktîvîstî û cinîyî tewrê ci bîyî.
Avûkate Atîya Yûsif pare kerd ke şîdetê zereyê keyeyî zî sûc o û ganî şîdetkarî hetê komelî ra nêrê efûkerdene.
Komxebate de nê birî ameyî girewtene:
-Derheqê şîdetê vera cinîyan û tedbîran de û derheqê heqanê cinîyan de ganî çapemenîye bêra ronayene.
-Camêrdî semîneran de bêrê beşdarkerdene.
-Cinîyî wa dînî ser o nêrê kiştene, pêro dînî vera qirkerdişê cinîyan de vindenê.
-Kesê ke nameyê 'şerefî' ser o sûcan kenê bi xurtî bêrê cezakerdene.
-Qanûnê cinîyan ê Îdareyê Xoserî wa bêrê caardene.
-Keyeyê demokratîkî bêrê awankerdene.
-Cewherê Îslamî ser o vilawekî wa bêrê vilakerdene.
